Spar Suomessa

Tämä artikkeli kertoo Spar-kauppaketjusta Suomessa. Ketjulla on ollut myymälöitä Suomessa 1962–1973, 1998–2005 ja jälleen vuodesta 2025. Spar-tunnusta käytettiin Tukon yhtenäisen T-ketjutunnuksen rinnalla 1974–1998.

## Historia

*Suomen Spar Oyj* oli päivittäistavarakauppaketju, joka syntyi 1990-luvun lopulla vaikeuksiin ajautuneen T-ryhmän seuraajaksi Keskon ostettua Tukon. Lisäksi Suomessa oli noin 500 Spar-kauppaa ennen Tukon kauppaketjujen (A&O, Spar ja TR) siirtymistä yhtenäiseen T-tunnukseen vuonna 1973. Vuoden 1998 alussa aloitti toimintansa valtakunnallinen tukku- ja vähittäiskauppaa harjoittava Suomen Spar Oyj, jonka suurimpana omistajana oli ruotsalainen Axfood.  

Suomen Spar-ketjuun kuului syksyllä 2005 kaikkiaan 280&nbsp;myymälää, joista Suomen Sparin omia myymälöitä oli 98 ja kauppiaiden hallinnassa olleita myymälöitä 182. Vuonna 2001 Suomen Spar Oyj keskitti liiketoimintansa kahteen ketjuun, jotka olivat Eurospar ja Spar. Tuolloin Spar Market, Superspar, Spar Express- ja Rabatti-ketjut yhdistettiin Spar-nimen alle. Suomen suurin Spar-kauppa, Espoon keskuksen Eurospar, avattiin huhtikuussa 1999; nykyisin tuo myymälä on osa kauppakeskus Entressessä toimivaa S-marketia. Suomen Eurospar käytti markkinoinnissa Timo Kähkösen piirtämiä sarjakuvahahmoja.

S-ryhmän keskusliike Suomen Osuuskauppojen Keskuskunta (SOK) osti Suomen Sparin osakekannan 2005. Kilpailuvirasto hyväksyi kaupan ehdolla, että (vähintään) 30 Spar-myymälän liiketoiminta siirtyy S-ryhmän kilpailijoille. Järjestelyjen lopputuloksena S-ryhmän kauppaketjuihin (Alepa, Sale ja S-market) siirtyi 85 Spar-myymälää, uuteen M-ryhmään siirtyi 47&nbsp;myymälää, Tradekan ketjuihin (Siwa, Valintatalo ja Euromarket) 38&nbsp;myymälää ja K-ryhmään 24&nbsp;myymälää. Päivittäistavarakauppa päättyi 85 entisessä Spar-toimipaikassa. Suomen viimeinen Spar-kauppa sijaitsi Kolarissa vuoteen 2007. Suomen Sparin toiminta lakkasi vuonna 2019 sen sulautuessa SOK:hon.

Vuoden 2025 alussa Tokmanni allekirjoitti lisenssisopimuksen Spar Internationalin kanssa. Myönnetty lisenssi antaa Tokmannille yksinoikeuden myydä Spar-tuotteita ja käyttää Spar-brändiä Suomessa. Kesäkuussa 2025 avattiin ensimmäinen Spar-brändin mukainen ruokaosasto Ylöjärven Tokmannin myymälän yhteyteen. Maskuun Eurospar avattiin lokakuussa 2025 ja Tornioon saman vuoden marraskuussa.

## S-ryhmälle siirtyneet Spar-myymälät 2006–2007

## Muille siirtyneet Spar-myymälät
* Helsinki: Spar Albertinkatu → M-Gourmet Punavuori → K-Market Albertin Herkku
* Lahti: Eurospar Laune → Fida Lähetystori Laune (nykyisin osoitteessa Launeenkatu 70 entisen K-Raudan paikalla/Jysk on suurimmassa osassa entisen K-Raudan liiketilaa) → Rajamarketin R Market
* Spar Eura → K-Supermarket Eura
* Savonlinna:
** Spar Kirkkokatu → Siwa Kirkkokatu → K-Market Kirkkokatu
** Spar Miekkoniemi → Lidl Miekkoniemi
** Spar Pihlajaniemi → Siwa Pihlajaniemi → K-Market Pihlajaniemi
** Spar Hernemäki → Valintatalo Hernemäki → K-Market Hernemäki 
** Spar Inkerinkylä → Siwa-Inkerinkylä 
* Superspar Siilinjärvi → K-Supermarket Herkkupata
* Spar Loviisa → Valintatalo Loviisa (purettu 2021)

## Lähteet

## Aiheesta muualla
* Suomen Spar Oyj Poistuneet yhtiöt 1997-2007, Pörssitieto
* https://www.tokmanni.fi/spar